Totuuden kohtaaminen
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
On ääni, jonka rakastan kuulla, Pelastajan viitan ääni, -
kun Hän astuu huoneeseen, jossa rukoillaan
Siellä, missä kuulemme palvonnan, Hän kuulee uskon
Herää sieluni ja laula, -
laula Hänen ylistystään ääneen
Herää sieluni ja laula, -
laula Hänen ylistystään ääneen
On ääni, joka muuttaa asioita, Hänen polvistuneen kansansa ääni
Herätkää, te torkkujat! On aika palvoa Häntä
Herää sieluni ja laula, -
laula Hänen ylistystään ääneen
Herää sieluni ja laula, -
laula Hänen ylistystään ääneen
Ja kun Hän liikkuu ja me rukoilemme, -
siellä, missä oli seinä, on nyt tie, -
missä jokainen lupaus on 'aamen'
Ja kun Hän liikkuu, älkää erehtykö, -
helvetin syvyydet alkavat järkkyä
Tervehtikää kaikki Herraa ja Kuningasta!
Ja kun Hän liikkuu ja me rukoilemme, -
siellä, missä oli seinä, on nyt tie, -
missä jokainen lupaus on 'aamen'
Ja kun Hän liikkuu, älkää erehtykö, -
helvetin syvyydet alkavat järkkyä
Tervehtikää kaikki Herraa ja Kuningasta!
Päästäkää Kunnian Kuningas sisään!
Laskeutukaa polvillenne ja palvokaa Häntä
Antakaa Hänen ylistyksensä nousta, älkää pidätelkö sitä
Herää sieluni ja laula, -
laula Hänen ylistystään ääneen
Herää sieluni ja laula, -
laula Hänen ylistystään ääneen
Ja kun Hän liikkuu ja me rukoilemme, -
siellä, missä oli seinä, on nyt tie, -
missä jokainen lupaus on 'aamen'
Ja kun Hän liikkuu, älkää erehtykö, helvetin syvyydet alkavat järkkyä -
Tervehtikää kaikki Herraa ja Kuningasta!
Ja kun Hän liikkuu ja me rukoilemme...
Herra, olet suuren ylistyksen arvoinen
Uskollisuutesi ympäröi Sinua
Koko taivas seisoo ihmeissään -
ja koko luomakunta kumartaa edessäsi
Herra, me kumarramme edessäsi
On vain yksi, joka on arvollinen, -
joka voittaa eikä koskaan petä
Ikuinen Maailman valo
Jeesus, olet kaiken Herra
Sillä kaikki lupauksesi ovat varmoja, -
ja nimesi on vahva tornimme
Ja pelastus on nyt varma -
ristin kautta iankaikkisesti
On vain yksi, joka on arvollinen, -
joka voitti kuoleman ja nousi kuolleista
Ikuinen Maailman valo, -
Jeesus, olet kaiken Herra
Tulkoon ylistyksestämme alttari -
Kristukselle ikuisesti eikä kenellekään toiselle
Jeesus, olkoon nimesi lippu yllämme
Suuri armossa, suuri voimassa, -
Kristus iankaikkisesti, mikä Pelastaja
Jeesus, olkoon nimesi lippu yllämme
Lippu yllämme
On vain yksi, joka on arvollinen, -
joka on Kuninkaamme ja joka tulee takaisin
Ikuinen Maailman valo, -
Jeesus, olet kaiken Herra
On vain yksi, joka on arvollinen, -
joka on Kuninkaamme ja joka tulee takaisin
Ikuinen Maailman valo, -
Jeesus, olet kaiken Herra
On vain yksi, joka on arvollinen, -
joka on Kuninkaamme ja joka tulee takaisin
Ikuinen Maailman valo, -
Jeesus, olet kaiken Herra
On vain yksi, joka on arvollinen...
Toistakaa kanssani kuuluvasti: -
"Kun keräämme uhrin, uskomme, että Herra antaa -
eheyttä, rauhaa, voimaa ja terveyttä.
Annamme koko elämämme Jeesukselle.
Meillä ei ole mitään pelättävää, sillä Herramme on voittanut.
Tiedämme tässä hetkessä, että siipesi suojaa meitä -
ja kätesi ojentuu parantamaan meidät, Jahve Rafa, Herra, Parantajamme.
Jahve Jireh, Herra, joka pitää meistä huolen, -
et ole koskaan pettänyt meitä etkä aloita sitä nyt.
Olet Jumalamme, turvapaikkamme, jonka varaan uskomme -
terveytemme, raha-asiamme, perheemme ja elämämme.
Kiitos, Isä, että kun saamme kohdata enemmän taivasta, -
voimme tuoda taivaan myös läheistemme luo. Aamen."
Aamen. Seiskää vielä hetki.
Meillä on ollut ilo saada Paul ja Sue vieraiksemme.
Paul tulee puhumaan meille. On hienoa saada heidät tänne.
He eivät juuri esittelyä kaipaa, koska ovat olleet täällä usein.
Tiedätte, miten paljon rakastamme heitä.
Toivotetaan heidät tervetulleiksi Chromaan.
Kiitos.
Luulin jo, että alamme kippistellä.
Sanoin edellisessä kokouksessa, että käymme usein Bethelissä.
Olen yhä osa johtotiimiä siellä, mikä on suuri kunnia.
Aina siellä käydessäni sanon, että on siunaus, kun on monta kotia.
Sanon nyt, että on siunaus, kun miehellä on ainakin kolme kotia.
Asumme Windsorissa. Sitten on Bethel sekä Chroma Leicesterissä.
Pidittepä siitä tai ette, kuulumme perheeseen. Niin se vain on.
On ollut hieno viikonloppu. On hienoa olla täällä Steven ja Julietin kanssa.
Sanoin aiemmin Timille, etten osaa kuvitella tätä paikkaa ilman häntä.
En tiedä, millaista olisi tulla tänne, jos sinä ja Jess ette olisi täällä.
Olette kuorrutus kakun päällä tai piste iin päällä, miten vain haluatte.
On ihanaa, että tapaamme teidät, kun tulemme tänne.
Tim demonstroi eilen herätysryhmää 1 500 johtajan edessä.
Hän pani 30 ihmistä huoneen keskelle ja demonstroi herätysryhmää.
Se oli rohkeasti tehty, mutta se oli nerokas ajatus.
Uskon, että ihmiset saivat konferenssista jotain kotiin vietävää, -
jotain, mitä he voivat oikeasti tehdä, eivät vain tulkittavia muistiinpanoja.
Ymmärsin sen ja voin toteuttaa sitä itse.
Se on todella tärkeää ja jotain, mitä me kaikki tarvitsemme.
Olemme kuulleet tarpeeksi saarnoja. Tarvitsemme jotain käytännöllistä.
Toivottavasti tämän aamun saarnani on jotain tuollaista.
On siis suuri etuoikeus olla täällä.
Eräs ystäväni laittoi tekstiviestin ja pyysi kertomaan Stevelle, -
että parasta oli Jumalan läsnäolo tai oikeastaan ne nuoret tytöt...
Yritän olla kutsumatta kaikkia itseäni nuorempia naisia tytöiksi, -
mutta tuo nainen käytti tuota sanaa. "Tytöt tulivat profetoimaan minulle.
Ne todella siunasivat minua." Jos olet yksi näistä tytöistä, hyvin tehty.
Ja tietysti ninja-Rosie, joka on täällä jossain.
Hän on varsinainen Pyhän Hengen ninja.
Suen ja minun mielestä tälle paikalle tyypillisiä asioita -
ovat ystävyys Steven ja Julietin kanssa, upea ylistys -
ja mahtava kokemus Jumalan läsnäolosta.
Yksi tärkeä mittari minulle on se, että työntekijät ja vapaaehtoiset -
ovat eturivissä ylistämässä. Silloin alkaa tapahtua.
Heillä olisi hyvä syy poistua välillä. Osa heistä on ollut täällä aamusta asti.
He ovat kuitenkin eturivissä ylistämässä ja palvelemassa.
Se merkitsee minulle paljon ja on minusta tärkeä mittari.
Illalla nukkumaan mennessäni en tiennyt, että saarnaisin tänään.
Älkää olko siitä huolissanne. Vaimonikaan ei enää huolehdi siitä.
Hän sanoo, että älä huoli, sinulla on asiaa päässäsi.
Jotkut ystäväni pitävät joka viikko vapaapäivän saarnan valmisteluun.
Bethelissä sellaiseen ei ollut mahdollisuutta.
Bill Johnsonilla oli hieno sanonta, ja näin hänen elävän sitä todeksi.
"Jos olet Sanassa, sinulla on Sana." Ja seurakunnan työntekijän -
olisi paras olla Sanassa. Hän ei ikinä sanonut niin, mutta tarkoitti sitä.
Tänä aamuna herätessäni muistin saarnan, jonka olin luonnostellut.
Ajattelin mennä siihen suuntaan. Sitten sain tekstiviestin ja tiedän, -
että joudun tulevalla viikolla toteuttamaan tämän saarnan viestin.
Joudun puhumaan selkeää totuutta erääseen tilanteeseen.
Paremman nimen puutteessa saarnan otsikko on Totuuden kohtaaminen.
Kun ensimmäisessä kokouksessa rukoilimme sairaiden puolesta, -
Rachel puhui siitä, että jos joku on janoinen.
Tuossa raamatunkohdassa Jeesus puhui siitä, että oli menossa pois.
Juhlan viimeisenä päivänä Hän sanoi: "Jos jonkun on jano, hän tulkoon."
Minusta jakeen asiayhteys on tämä.
Maailma on janoinen. Se janoaa totuutta, -
muttei aina tiedä sitä, joten se päätyy juomaan monia muita asioita.
Mutta maailma itse asiassa janoaa totuutta.
Pidän sellaisista Raamatun lauseista, jotka ovat lyhyitä.
Jos jae ei ole lyhyt, saatan lyhentää sen.
Lempijakeeni Room. 8:28 -
"...kaikki yhdessä vaikuttaa niiden parhaaksi, jotka Jumalaa rakastavat" -
voisi mennä näin: "Hän ei tuhlaa mitään. Hän valmistaa sinut."
Tiedän, ettei käännökseni ole täydellinen, mutta se toimii.
Pidän kovasti yksinkertaisista jakeista, ja tämä on yksi niistä.
Se liittyy saarnaani. Kun Jeesukselta kysyttiin, mikä on totuus, -
Hän ei vastannut.
Hän ei vastannut, koska oli jo antanut vastauksen.
Olen kasvanut ymmärtämään, että kun Jumala tekee jotain, -
mitä on jo sanonut tekevänsä, Hänen ei tarvitse selitellä itseään.
Sanonko sen uudestaan?
Kun Jumala tekee jotain, mitä on jo sanonut tekevänsä, -
Hänen ei tarvitse selitellä itseään.
Elämme maailmassa, joka haluaa aina jonkinlaisen selityksen.
Olen sen uhri. Olen toiminnan mies ja haluan aina selittää asiat.
Haluan selittää, mitä tapahtui ja miksi. Näin se vain on.
Uskon, että minun itseni täytyy kasvaa tässä.
Monien meistä on opittava tämä.
Se liittyy myös siunaukseen. Jos meitä siunataan, saatamme kokea, -
että meidän täytyy keksiä hyvä selitys, jotta ihmiset ymmärtävät, -
miksi meillä on jotain ylellistä tai miksi ostimme jotain erityistä.
Ps. 37 sanoo: "Siunaa minua, Jumala, että maailma tietäisi, miten hyvä olet."
Hän haluaa siunata sinua, ja kun Hän tekee sen, -
sinun ei tarvitse selitellä. Anna sen olla osoitus Hänen hyvyydestään.
Kun Jeesukselta kysyttiin, mikä on totuus, -
Hänen ei tarvinnut vastata, koska Hän oli jo kertonut sen.
"Minä olen tie, totuus ja elämä." Hän oli jo antanut vastauksen.
Uskon, että tämä maailma janoaa totuutta, mutta se ei vain tiedä sitä.
Elämme monien selitysten maailmassa.
Olen kuvannut maailmaa näin. Olen ehkä sanonut tämän ajatuksen -
täällä jossain muodossa, mutta selitän sen vähän lyhyemmin.
Minulla on yleensä taulu, jolle kirjoitan neljä pääasiaani.
Elämme "Mene minne vain" -kulttuurissa.
Ääriglobalisaatio saa ajattelemaan, että voimme mennä minne haluamme.
Rehellisesti sanottuna olen sitä mieltä, että se on sotkenut monia asioita.
Sue ja minä näemme sen ilmenevän usein niin, -
että ihmiset sanovat meille: "Haluaisin asua siinä ja siinä maassa."
Tunnen Suen pohtivan, tietävätkö he, voiko sinne edes saada viisumia.
Et voi vain mennä minne haluat. Sille on yhä joitakin rajoituksia.
Kulttuurissamme on vahvana ajatus, että voimme mennä minne tahdomme.
Kulttuurimme sanoo myös, että voimme tehdä mitä tahdomme.
Se on itse asiassa maallistumisen tulos. Voit tehdä mitä haluat.
Uskon, että monet maailmassamme tapahtuvat asiat tulevat luhistumaan.
Ne vain valuvat tyhjiin, koska tapahtuu monia asioita, joissa ei ole järkeä.
Niissä ei ole järkeä, ja ne tulevat loppumaan.
En mene yksityiskohtiin, mutta joillekin asioille tulee loppu.
Meillä on siis globaali ja sekulaari -
mene minne vain ja tee mitä vain -ajattelutapa.
Sosiaalisessa mediassa taas voimme sanoa, mitä haluamme.
Jos sanoisimme työpaikalla samoin kuin somessa, voisimme saada potkut.
Olen sitä sukupolvea, -
joka muistaa vielä termit herjaus ja kunnianloukkaus.
Joskus pohdin, mitä niille tapahtui. Mihin ne katosivat?
Tuntuu, että vain rikkaat voivat syyttää jotakuta kunnianloukkauksesta.
Jotkut tappavat itsensä siksi, mitä heistä sanotaan somessa!
Se on surullista. Kulttuurissamme voi siis mennä mihin vain, -
tehdä ja sanoa mitä vain ja lisäksi uskoa mihin haluaa.
Se ei johdu vain valeuutisista ja salaliittoteorioista, -
mutta ne ovat selvästi vahvistaneet sitä.
Olemme todella tulleet siihen, että jokainen voi uskoa, mitä haluaa.
Tämä maailma tarvitsee kohtaamisen totuuden kanssa. Minäkin tarvitsen.
Kun Jeesus oli lähdössä tältä planeetalta, -
Hän sanoi: "Minun pitää mennä, ja on teille hyväksi, että lähden."
Se on melko erikoista.
Voin melkein kuvitella, miltä opetuslapsista tuntui.
Jos on ollut jonkun kanssa pitkään, ei haluaisi, että hän lähtee.
Jeesus sanoi: "Minun on mentävä. Se on teille hyväksi.
Jos en mene, Pyhä Henki ei voi tulla."
Tämän puheen asiayhteys on se, että Pyhä Henki tulee Hänen jälkeensä.
Jeesus kutsui Pyhää Henkeä ensiksi nimellä, joka on suosikkini.
Kun Sue meni Betheliin ensi kertaa, hän toi mukanaan kirjan.
Kirjoittajan nimi on muistaakseni Art Katz. Melko erikoinen nimi.
Kirja on ohut, mutta yksi suosikeistani.
Sen nimi on The Spirit of Truth ('Totuuden Henki').
Monelle meistä helluntailaisessa ja karismaattisessa maailmassa -
mukana olleista tulee Pyhästä Hengestä ensimmäisenä mieleen -
helluntaipäivä ja tulisten kielten kaste, ja se on ymmärrettävää, -
mutta Jeesus sanoi: "Kun minä menen pois, -
Pyhä Henki, Totuuden Henki tulee."
Me tarvitsemme Totuuden Henkeä, eikö vain?
Jeesus sanoi, ettei jättäisi meitä orvoiksi.
Minusta on ihana opettaa Isän sydämestä.
Rakastan sanomaa lapseudesta ja Isän sydämestä -
ja opetan siitä mielelläni, mutta joskus määrittelemme asiat väärin.
Kun Jeesus sanoi, ettei jättäisi meitä orvoiksi, Hän tarkoitti, -
ettei jättäisi meitä hylätyiksi tai puutteen alaisiksi.
Hän lähettäisi Totuuden Hengen, joka täyttäisi kaikki aukot ja puutteet.
Jakeessa Room. 8:15 Paavali puhuu lapseuden hengestä.
Pidän kohdasta, jossa sanotaan, että huudamme "Abba, Isä!"
Mutta Paavali ei opeta, että se on lääke, vaan että meillä on se jo.
"te olette saaneet lapseuden hengen, jossa me huudamme: 'Abba! Isä!'"
Lapseuden henki ei ole lääke siihen, että koemme olomme hylätyksi, -
vaan uskon, että Totuuden Henki on vastaus siihen, -
että koemme olomme hylätyiksi, -
että meidät on jätetty oman onnemme nojaan tai että meiltä puuttuu jotain.
En usko, että meillä on orpouden henki. Minusta meillä on orpo sydän.
Orvot sydämet tarvitsevat täytettä, eivät pois heittämistä.
Jos edessäsi on joku, joka kärsii hylkäämisestä tai muusta sellaisesta, -
tunnetta ei voi ajaa ulos, vaan sydän pitää täyttää.
Kun Jeesus sanoi lähtevänsä Isän luo, -
Hän sanoi, ettei jättäisi opetuslapsia yksin tai kärsimään puutetta.
Hän sanoi lähettävänsä Totuuden Hengen, mutta Totuus on persoona.
Totuus on persoona. Jeesus sanoi: "Minä olen tie, totuus ja elämä."
Siksi Hänen ei tarvinnut vastata, kun joku kysyi, mikä on totuus.
Hän vain nousi ja osoitti todeksi sanansa: -
"Minä olen tie, totuus ja elämä." Se ei selityksiä kaivannut.
Minusta yksi maailmamme ongelmista on, että selittelemme asioita, -
joita meidän ei pitäisi selitellä, ja selityksemme laimentavat totuuden.
Raamattumme on monessa asiassa mustavalkoinen: -
on oikea ja väärä, ylös ja alas, vasen ja oikea, sisällä tai ulkona.
Apostoli Paavali ei opettanut kristinuskon suuria linjoja.
Kun hänelle sanottiin Korintissa, ettei ylösnousemusta ole, -
hän ei suostunut edes keskustelemaan asiasta.
Joko Jeesus on ylösnoussut tai me kaikki olemme pulassa.
Hän ei sanonut: "Jutellaanpa asiasta. Pureskellaanpa sitä kunnolla."
Minusta maailma tarvitsee sitä, että palaamme totuuden kohtaamisiin.
Mitä tarkoitan sanalla kohtaaminen? Kohtaamisista on tullut osa elämää -
erityisesti kristillisessä maailmassa Toronton herätyksen myötä.
Osa teistä muistaa sen, nuoremmat ovat ehkä kuulleet siitä.
Jumala ilmestyi Toronto Airport Christian Fellowship -seurakunnassa.
Kun ihmiset kohtasivat Hänet, he tärisivät.
Osa kohtasi Jumalan lattialla maaten, osa taas ei kokenut mitään fyysistä, -
mutta he tiesivät kohdanneensa elävän Jumalan.
Kohtaaminen ei ole Raamatun sana, mutta siitä puhutaan yleisesti.
Tiedämme, mitä se on, mutta yksi tavoitteistani on -
tehdä kristinuskosta kaikille helposti tavoitettavaa ja ymmärrettävää.
Siksi en haluaisi koskaan puhua joistakin oudoista kohtaamisista, -
jotka tuntuvat niin kaukaisilta, ettei 99 prosenttia ihmisistä voi saada niitä.
Kohtaan Jumalan, kun luen Jumalan Sanaa ja kun saan profetian, -
koska se on kohtaaminen Jumalani kanssa, joka tietää tulevaisuuden.
Olen kohdannut Hänet unissa, lattialla maaten -
ja kun joku ihminen on tullut puhumaan minulle.
Uskon, että olemme kohtaamisten sukupolvi.
Minusta kristinuskossa on kyse kohtaamisista. Ilman niitä sitä ei ole.
Paavali kohtasi Herran Damaskoksen tiellä.
Kun kohtaat Jumalan, sen pitäisi muuttaa sinut.
Asuimme ennen Pohjois-Kaliforniassa, missä on puumia.
Meillä oli hassuja keskusteluja amerikkalaisten ystävien kanssa, -
koska maidemme välillä on kulttuurieroja.
Yksi näistä oli, kun he kysyivät, mitä tappavia eläimiä Englannissa on.
Vastaus on: niitä ei ole. Meillä ei ole edes rabiesta.
Heidän on mahdotonta ymmärtää, että täällä eläimet eivät kanna sitä.
Siellä on siis puumia.
Sue ja minä näimme kerran ilveksen. Emmekö nähneetkin kerran kävelyllä?
Ja pari kertaa kalkkarokäärmeen, mutta emme puumaa.
Puuman kohtaaminen olisi muuttanut tapamme kulkea.
Jos olisimme kohdanneet puuman, tapamme kulkea olisi muuttunut.
Olisi mahdollista, ettemme enää olisi kulkeneet sitä polkua.
Tai olisin päättänyt tulla kunnon amerikkalaiseksi ja hankkia aseen -
ja aseenkantoluvan ja mennä kävelylle vain aseen kanssa.
Amerikkalaiset puhuvat pakkaamisesta tarkoittaessaan aseen kantamista.
Tästä tulee mieleen hassu tarina. Olin saarnaamassa sunnuntaina, -
kun minulle soitettiin, että minua ja Kim Walkeria oli uhkailtu.
Olin hyvässä seurassa.
Minulle sanottiin, ettei ollut syytä huoleen. Lavalla olisi kaksi vartijaa, -
yksi kummallakin puolellani, aseistettuina, ja vielä kaksi ovilla.
Saarnasin aseistettujen vartijoiden keskellä. Se on meistä älytöntä.
Palataan vielä puumaan.
Puuman kohtaaminen olisi muuttanut tapani kulkea ja elää.
Vaimoni olisi antanut neuvoja siitä, miten meidän pitäisi kulkea.
Meidän pitäisi liikkua porukalla, koska puumat eivät pidä porukoista.
Ne käyvät yksinäisten ihmisten kimppuun. Se olisi muuttanut meitä.
Jos kohtaat elävän Jumalan, sen tulisi muuttaa tapaasi kulkea, -
elää, uskoa ja ajatella.
Tarvitsemme erityisesti kohtaamisen Totuuden Hengen kanssa.
Miksi vihollistamme kutsutaan? Valheiden isäksi.
Sen pitäisi sanoa meille jotain. Tarvitsemme Totuuden Henkeä.
Elämme maailmassa, joka valehtelee meille. "Voit mennä minne vain, -
tehdä, sanoa ja uskoa mitä vain." Pelkkiä valheita.
Totuuden Hengen kohtaaminen tarkoittaa, että elän eri tavalla.
Muistaakseni puhuin kohtaamisista viime kesänä, kun olin täällä.
Kirjoitan kirjaa. Puhuin apostoli Paavalin kohtaamisesta.
Hän kohtasi Herran Damaskoksen tiellä.
Uskon, että koko hänen teologiansa syntyi siinä paikassa.
Hän ei saanut sitä luokkahuoneesta. Mistä hän oppi armon?
Miten hän oppi kirjoittamaan: "Sillä armosta te olette pelastetut -
uskon kautta, ette itsenne kautta..." Ei tekojen. Hän oli tehnyt töitä -
uskonnon eteen, mutta armo kohtasi hänet. Siellä hän oppi sen.
Missä hän oppi ennaltamääräämisen? Tämä voi olla vaarallista puhetta.
Mistä hän sai sen? Hän kirjoitti jakeessa Room. 8:30 -
"jotka hän on edeltämäärännyt, ne hän on myös kutsunut; -
ja jotka hän on kutsunut, ne hän on myös vanhurskauttanut, -
mutta jotka hän on vanhurskauttanut, ne hän on myös kirkastanut."
Mistä hän sai tämän? Hän kohtasi Herran, vaikkei olisi halunnut.
Älä väittele ennaltamääräämisestä kanssani luokkahuoneesta käsin.
Voimme väitellä siitä Damaskoksen tien pölyn ja kuran keskeltä, -
koska Jumala valitsi ja kohtasi miehen, joka ei halunnut Häntä, vihollisensa.
Paavali oppi nuo asiat pölyn ja kuran keskellä.
Uskon, että kaikki Paavalin tekstit syntyivät Damaskoksen tien pölystä.
Pitää varoa, etten nyt putoa tuolta tieltä.
Kirjani puhuu kohtaamisista, koska ne ovat kristinuskon ydin.
Herran kohtaamisesta Paavali löysi vastaukset Korintin ongelmiin.
Korintti muistuttaa Uuden testamentin kaupungeista eniten nykymaailmaa.
Yksi Korintin ongelmista oli moraalittomuus.
Seurakunnassa moraalittomuus oli pahempaa kuin maailmassa.
Niin Paavali kirjoittaa. Hän oli kuullut, mitä kaikkea tapahtui.
Maailmakaan ei vajonnut niin alas, mutta mikä oli vastaus?
"Ettekö tiedä, että ruumiinne on Pyhän Hengen temppeli?"
Toisin sanoen: totuus asuu teissä. Paavali tarkoitti sitä, -
että jos tiedämme, kuka meissä asuu, elämme ja vaellamme toisin.
Vaelletaan eri tavalla. Silloin emme kaipaa ulkoisia sääntöjä siitä, -
mitä saamme tai emme saa tehdä. Meillä on sisäinen tietoisuus siitä, -
että Totuuden Henki asuu meissä. Silloin elämme toisella tavalla.
Sieltä hän löysi vastaukset.
Raamattu puhuu todella paljon totuudesta.
Aika avata Raamattu. Olen lainannut sitä, mutta jos en avaa sitä, -
en ole saarnannut oikein. Muuten Tim sanoo minulle jälkeenpäin, -
että minun täytyy hioa saarnatekniikkaani.
Jeesus puhui naiselle jakeissa Joh. 4:21―23.
Tämä on upea kohta, jonka tunnemme hyvin.
"Vaimo, usko minua! Tulee aika, -
jolloin ette rukoile Isää tällä vuorella ettekä Jerusalemissa.
Te kumarratte sitä, mitä ette tunne; -
me kumarramme sitä, minkä me tunnemme.
Sillä pelastus on juutalaisista. Mutta tulee aika ja on jo..."
Tämän lukeminen hymyilyttää minua. Voin kertoa miksi, mutta en julkisesti.
"Mutta tulee aika ja on jo, -
jolloin totiset rukoilijat rukoilevat Isää hengessä ja totuudessa; -
sillä senkaltaisia rukoilijoita myös Isä tahtoo. Jumala on Henki; -
ja jotka häntä rukoilevat, niiden tulee rukoilla hengessä ja totuudessa."
Aika tulee, kansa tulee. Se olemme me.
Älä ajattele, että se aika tulee joskus. Me olemme niitä, joista Jeesus puhuu.
Tulee kansa, joka rukoilee Häntä hengessä ja totuudessa.
Totuus on persoona, ja me olemme tuo kansa. Saamme tulla paikalle -
maailmaan, joka sanoo. "Voit tehdä mitä vain", eikä selityksiä tarvita.
Meidän ei tarvitse tuoda selitystä. Voimme tuoda totuuden.
Se ei ehkä ole sanoja. Ehkä tuomme vain itsemme.
Olen viime aikoina pohtinut vähän rakkautta.
Se alkoi, kun muutamat ihmiset päättivät jättää kristinuskon -
ja kirjoittaa siitä kirjeitä. Kirjeissään he sanoivat, -
että meidän pitää vain jatkaa toistemme rakastamista.
Ihmiset, joilla on erilaiset arvot kuin kristityillä, voivat syyttää, -
ettemme rakasta heitä, jos meillä on erilaiset arvot. Tiedätte, mistä puhun.
Tämä sai minut pohtimaan asioita.
Ostin C.S. Lewisin kirjan Neljä rakkautta.
Uskallan sanoa, että siinä on kohta, josta en ole ihan samaa mieltä.
Se on vaarallista, onhan C.S. Lewis lähes Jeesuksesta seuraava.
Hänestä agape on korkein rakkauden muoto. Minusta se ei ole totta.
Se on ehdotonta rakkautta, -
mutta kun tulen uskoon, astun toisenlaiseen rakkauteen.
Korkein rakkauden taso, jota koen, on Suen kanssa.
Hän on vaimoni. Meillä on liittorakkaus.
Maailma arvioi rakkauttani sen mukaan, jaanko heidän arvonsa.
Minusta korkein rakkauden laji on agape yhdistettynä filia-rakkauteen, -
agape yhdistettynä eros-rakkauteen ja agape yhdistettynä storgeen -
eli perherakkauteen. Ne yhdessä muodostavat korkeimman rakkauden.
Agape-rakkaus lähetti Jumalan Pojan ristille, -
mutta suhteessa Jeesukseen meistä tulee Hänen perheenjäseniään, -
Kristuksen morsian sekä Jeesuksen veljiä ja sisaria.
Mitä korkeampi liiton asema on, -
mitä enemmän totuutta se kestää.
Siksi emme voi vain mennä maailmaan ja sanoa: -
"Agape-rakkauden tähden kerron totuuden, jota ette halua kuulla."
Liittomme ihmisten kanssa ei kestä sitä.
Siksi meidän täytyy olla ja ilmentää sitä, toimia esimerkkinä.
Edellisessä kokouksessa oli pareja, jotka vähän naureskelivat tälle.
Suhteeni vaimoni kanssa on sellainen, että se kestää totuuden painon.
Jos hän sanoo: "Paul, sinun pitää laihduttaa", -
voin valita, mitä teen, mutta liittomme kestää sen, -
että puhumme totta. Onko tässä järkeä?
Suurin liitto, joka meillä voi olla, on liitto taivaallisen Isämme kanssa.
Meidän pitää kuulla Hänen totuuttaan, -
mutta Hän on antanut Totuuden Hengen asumaan meihin.
Me tarvitsemme totuutta ja kohtaamisia totuuden kanssa.
Sinä ja minä tarvitsemme sitä, ja maailma tarvitsee sitä.
Raamattu sanoo, että totuus tekee meidät vapaiksi, -
mutta ei mikä tahansa totuus, vaan totuus, jonka tunnemme, -
koska totuus on persoona. Totuus on avain vapauteeni.
Maailma, joka sanoo, että voin mennä mihin tahdon, ei ymmärrä, -
että totuus antaa minulle rajat, joiden sisällä elän vapaudessa.
Annoit... Onko hän täällä? Ei, hän on lähtenyt.
Nuori nainen, joka antoi herätys- ryhmässä kauniin kuvan linnasta.
Siinä Isä rakentaa linnan tyttäriensä ympärille.
Linna tarjoaa suojaa, mutta se on tarpeeksi iso -
antaakseen heille vapauden. Siinä on kuitenkin rajat.
Emme voi elää ilman rajoja. Me tarvitsemme niitä.
Ne ovat meille hyväksi. Meidän tulee seurata Luojamme ohjeita, -
sillä muuten seuraamme valheiden isän ohjeita.
Se aiheuttaa tuhoa ja tuhoaa meidät, -
mutta totuus antaa meille rajat. Tuolla on maailma, joka sanoo...
Paavali kirjoitti jakeessa Gal. 5:1 "Vapauteen Kristus vapautti meidät."
Maailma tulkitsee sen niin, että voin tehdä mitä haluan. Ei se sitä tarkoita.
Hänen meille ostamansa vapaus antaa meille luvan ottaa vastaan -
kaikki ne hyödyt, joita taivaan kuninkaallisen perheen jäsenet saavat.
Sellaista vapautta se on. Totuus on vapauttanut sinut.
Totuus on Jeesus, joka kuoli ristillä ja maksoi väärien tekojemme hinnan.
Lisäksi Hän avasi meille oven yltäkylläiseen elämään.
Tuo totuus on vapauttanut meidät. Sen ansiosta voimme astua -
ovesta sisään, tulla kuninkaallisen perheen jäseniksi -
ja nauttia kaikesta siitä vapaudesta, mikä Kuninkaan lapsille kuuluu.
Tuosta totuudesta on kyse, ei siitä, että olemme vapaat tekemään, -
mitä ikinä haluamme. Totuus asettaa minulle rajat.
Totuudesta pitäisi oikeastaan tulla identiteettimme.
Jeesus sanoi: "Minä olen tie, totuus ja elämä."
Luodessaan maailman Isä osoitti voimansa ja ominaisuutensa.
Ne ovat olleet nähtävinä maailman luomisesta asti, Room. 1:20.
Totuus on kaikkien nähtävissä, Hän on jo tehnyt sen.
Ette tarvitse selitystä, tarvitsette kohtaamisen.
Me tarvitsemme kohtaamisen, emme harmaan alueen kristinuskoa.
Tarvitsemme sellaista kristinuskoa, joka sanoo: -
"Hän on noussut kuolleista. Hän on se, joka sanoo olevansa."
Maailma kaipaa ja janoaa totuutta, mutta annamme sille selityksen.
Keskustelemme siitä ja laimennamme sen, emme osoita totuutta.
Aina emme voi puhua. Silloin voimme vain tulla paikalle.
Tarvitsemme kohtaamisia totuuden, Totuuden Hengen kanssa.
Meillä on pääsy Totuuden Hengen luo, ja Hän voi täyttää meidät.
Voitte lähteä matkalle ja tutkia totuutta monesta eri näkökulmasta.
Johannes Kastajan opetuslapset kysyivät Jeesukselta: -
"Oletko se, joka sanot olevasi?"
Johannes oli vankilassa. Oliko Jeesus se, joka vapauttaisi vangitut?
Profetian mukaan se, joka oli tuleva, vapauttaisi vangitut? Oliko Jeesus se?
"Kyllä. Rammat kävelevät, sokeat näkevät, köyhät kuulevat ilosanoman.
Autuas se, joka ei Minuun kompastu."
Älä kompastu siihen, mikä ei ole totta. Osoita siihen, joka on.
Löydä totuus. Seuraa totuutta. Palvele totuutta. Usko totuus.
Uskon, että tarvitsemme kohtaamista Totuuden Hengen kanssa.
Maailmamme tarvitsee kohtaamista ja sitä, että astumme maailmaan -
kantaen totuutta ja ikään kuin ollen totuus. Hän on Totuuden Henki.
Jeesus ei jättänyt meitä yksin, orvoiksi tai puutteen alaisiksi.
Muutetaan käsitystämme Pyhästä Hengestä. Kun ajattelemme Häntä, -
ajattelemme kielillä puhumista, rohkeutta, tulisia kieliä, armolahjoja.
Ne ovat hyviä asioita, ja me tarvitsemme kaikkia niitä.
Yksi Pyhän Hengen tärkeimmistä nimistä on kuitenkin Totuuden Henki.
Totuuden Henki on vastaus siihen, että koemme olomme hylätyiksi, -
yksinäisiksi ja puutteen alaisiksi.
Kun pääsemme käsiksi totuuteen, totuus vapauttaa meidät.
Yksi viime vuosien tärkeimmistä sielunhoitometodeista -
on peräisin ajatuksesta, joka yhdistää Jumalan ja valon.
Tarkoitus on löytää valhe ja osoittaa siihen valoa.
Paljasta valhe ja kysy Pyhältä Hengeltä, mitä Hän siitä sanoo -
ja mikä on totuus? Siinä mennään Totuuden Hengen luo sielunhoidossa.
Maailma tarvitsee Totuuden Henkeä voidakseen elää elämäänsä.
Minä tarvitsen sitä voidakseni elää ilman, että koen oloni hylätyksi.
Mutta Jeesus sanoi: "Minun pitää mennä, mutta Pyhä Henki tulee."
Hän on Puolustaja, Auttaja, Rinnallakulkija, Totuuden Henki.
Joskus ajattelemme, että auttaja on joku, -
joka auttaa jotakuta kantamaan laukkuja. Se on paljon muutakin.
Se on enemmän sitä, että saamme täydellisen ohjekirjan siihen, -
miten voimme olla ihmisiä tällä planeetalla ja kaikki resurssit siihen.
Totuuden Henki.
Ja tietysti tärkein kohtaaminen Totuuden Hengen kanssa on niille, -
jotka eivät ole ikinä tavanneet Häntä, joka on tie, totuus ja elämä.
Miten elää elämää ilman Jeesusta? Mihin suuntaan pitäisi kääntyä?
Menemmekö oikealle vai vasemmalle? Teemmekö näin vai noin?
Sue ja minä olemme sanoneet usein ja uskon, että sama pätee teihin -
erityisesti koronan aikana: "En tiedä, elämästä voi selvitä ilman Jeesusta."
En tiedä, miten voisin kohdata kriisin ilman Häntä.
Minun ei ole tarvinnut tehdä niin 49 vuoteen ja 11 kuukauteen.
50-syntymäpäiväni uskovana lähestyy. Tulin uskoon 28.2.1973 kello 15.30.
En tiedä, miten toimia ilman Häntä. Hän on tie!
Hän ilmestyy ja näyttää suunnan. Hän rohkaisee.
Hän antaa valaistuja karttoja pimeissä paikoissa.
Hän on tie. Hän on totuus.
En tiedä, miten suunnistaisin tässä elämässä ilman totuutta, -
ilman luotilankoja, rajoja ja ohjeita.
En todella tiedä, miten voisin suunnistaa elämässä ilman totuutta.
Tie ja totuus yhdistyvät elämään.
En tiedä, miltä elämäni näyttäisi ilman Häntä.
Niin monet ovat eksyksissä ja pohtivat, miten elää tätä elämää.
Monet kysyvät, mikä on totuus.
Heidän täytyy kohdata Hänet, joka sanoi olevansa totuus.
"Minun ei tarvitse antaa vastausta, uskokaa vain Minuun."
Loppujen lopuksi se on meidän kaikkien tärkein kohtaaminen.
Hän, joka on totuus. Tämä on oikea tapa elää.
Tämä on totuus. Nämä ovat Luojan ohjeet.
Niiden kautta saamme elämän, sekä yltäkylläisen elämän täällä -
että lopuksi iankaikkisen elämän. Se on tärkein kohtaaminen.
Pyydän, että nousette seisomaan.
Ensimmäinen ja tärkein asia, jonka haluan tehdä, on kysyä, -
onko täällä ketään, joka ei ole ikinä kohdannut Häntä, -
joka sanoo olevansa tie, totuus ja elämä. Hänen nimensä on Jeesus.
Hän tavoitti vihollisensa Damaskoksen tiellä.
Uutiskielessäkin puhutaan Damaskoksen tien kokemuksesta.
Se on niin tunnettu sanonta, mutta se todella muuttaa elämän.
Paavalin kohtaaminen Herran kanssa muutti hänen vaelluksensa lopullisesti.
Hänestä todella voi sanoa, että hän kulki loppuelämänsä aseistettuna.
Se muutti kaiken. Saul oli terroristi, -
joka halusi vangita kristityt, mutta hänestä itsestään tuli kristitty, -
koska hän kohtasi Damaskoksen tiellä Hänet, joka on tie, totuus ja elämä.
Damaskoksen tien kokemus ei ole vain kaunis uutiskielen fraasi, -
joka kuvaa ihmisen elämäntavan muuttanutta tilannetta, -
vaan se on yksi maailmanhistorian suurimmista kertomuksista, -
joka kenellekään on tapahtunut. Onko täällä tänään ketään, -
joka on tavallaan Damaskoksen tiellä? Olet matkalla johonkin suuntaan -
tekemään joitakin asioita ja elämään omalla tavallasi.
Tarvitset ylösnoussutta Jeesusta, Häntä, joka on tie, totuus ja elämä.
Ehkä ystäväsi toivat sinut tänne, ja sinun täytyy saada tietää, -
koska olet eksynyt etkä tunne tietä. Et tiedä, mikä on totta ja mikä ei.
Olet hämmentynyt tässä tiedon ja selitysten kyllästämässä maailmassa.
Haluat tuntea tien ja totuuden, koska janoat parempaa elämää.
Onko täällä ketään tällaista? Nosta kätesi, jos se olet sinä.
Onko täällä ketään, joka haluaa sanoa Jeesukselle kyllä?
Se on elämäsi tärkein kohtaaminen ja tulee mullistamaan elämäsi.
Siitä ei ole epäilystäkään. Odotetaan hetki, jos täällä on joku.
Rukoilin tätä joitakin vuosia sitten. Olen ollut uskova 50 vuotta.
En tullut uskoon vankilassa tai huumeluolassa, -
eikä elämäni ollut täysin sotkussa.
En ollut ehtinyt vielä tehdä kovin paljon. Olin vasta teini-ikäinen.
Kyselin Jumalalta, mikä on tarinani, -
kun pyydän ihmisiä sanomaan Jeesukselle kyllä?
Hän näytti minulle kaksi kohtaa elämästäni. Ensimmäinen niistä oli, -
kun sairaanhoitajana menin sivuhuoneeseen teho-osastolla -
ja kerroin Barbara-nimiselle naiselle: "Miehesi ei ole kuollut, hän elää."
Kun sanot Jeesukselle kyllä, sinun ei tarvitse olla kuollut, vaan voit elää.
Toinen oli, kun vankilanjohtajana menin erääseen vankiselliin -
Belmarshin vankilan sairaalasiivessä vuonna 1990.
Nuori mies istui kuuden vuoden tuomiota ja oli kuolemassa aidsiin.
Hänellä oli samanikäinen poika kuin minulla, -
ja hän toivoi pääsevänsä kotiin poikansa 6-vuotisjuhliin.
Vai olikohan se seitsemän? Se oli hänen unelmansa.
Anoin hänen puolestaan armahdusta kuningattarelta.
Tuolloin sen allekirjoitti itse kuningatar. Sain astua selliin -
ja sanoa: "Et ole vanki, vaan vapaa mies. Voit mennä kotiin."
Sitä kutsu kristinuskoon ja Jeesuksen kohtaamiseen on.
Sinun ei tarvitse olla kuollut, vaan voit elää.
Sinun ei tarvitse olla omien ajatustesi ja tämän maailman valheiden vanki.
Minulla on Kuninkaan allekirjoittama kirje, joka sanoo, -
että voit olla vapaa tänään. Onko täällä ketään, -
joka haluaa saada kirjeen, jossa lukee, että voit olla vapaa -
ja jonka on allekirjoittanut Kuningasten Kuningas, ja olla vapaa loppuelämäsi?
Voit joko nostaa kätesi tai tulla suoraan tänne eteen. Onko ketään?
Jos et uskaltanut nostaa kättäsi, voit tulla eteen hetken kuluttua.
Haluan kutsua tänne myös ihmisiä, joiden on vaikea hahmottaa, -
miten me uskovina voimme raivata tien tämän maailman valheiden läpi.
Jos tarvitset tänään uutta kohtaamista Totuuden Hengen kanssa, tule tänne.
Tarvitset Totuuden Hengen kohtaamista ja Hänen täyteyttään.
Jos haluat olla totuus luokassasi, ympäristössäsi tai sairaalassasi, -
siellä, missä elät, teet työtä tai palvelet, tule tänne eteen.
Esirukoustiimi rukoilee puolestasi uutta Totuuden Hengen kohtaamista.
Totuus on persoona, joka haluaa täyttää sinut -
ja muuttaa tapasi kulkea ja elää tästä eteenpäin.
Tule ja anna Totuuden Hengen täyttää sinut.
Tule saamaan tuore kohtaaminen, joka muuttaa kaiken.
Ehkä täällä on myös joku, josta tuntuu, että valheet vetävät sinua alas.
Huomaat uskoneesi itsestäsi valheita, -
että olet arvoton eikä sinua voi rakastaa.
Näet tekeväsi jotain, mitä et haluaisi tehdä. Sinulla on riippuvuuksia.
Elät elämää, josta et ole ylpeä, ja haluat murtaa nuo valheet -
ja niiden voiman elämästäsi. Tule eteen -
ja ota rukous vastaan. Anna Pyhän Hengen valon ikään kuin -
loistaa noiden valheiden ylle ja tuoda totuuden.
Ota vastaan tuore kohtaaminen -
Totuuden Hengen kanssa.
Totuuden Henki voi auttaa sinua -
löytämään elämääsi oikean suunnan.
Jos et tiedä, mitä tekisit ja mikä tarkoituksesi on, tule rukoiltavaksi.
Pyydä Totuuden Henkeä täyttämään sinut ja karkottamaan valheet, -
koska kun valheet poistuvat, kartta valaistuu yhtäkkiä, -
ja tiedät, minne mennä. Tule ja ota vastaan Häneltä.
Pyhä Henki, tänään valitsemme tämän.
Kyllästä meidät totuudella, täytä meidät uudesti totuudella, -
ja lähetä meidät täältä ulos, ei selityksen kanssa, -
vaan tuomaan ihmisille kohtaamisen totuuden kanssa, -
rakkauden kanssa, Hänen kanssaan, joka on tie, totuus ja elämä.
Jeesuksen nimessä, aamen.
Suomennos: Anni Lähteenmäki